Document ID: 31997D0395

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιουνίου 1997 σχετικά με την τέταρτη τροποποίηση της απόφασης 92/486/ΕΟΚ για τον καθορισμό των κανόνων συνεργασίας μεταξύ του κεντρικού συστήματος εξυπηρέτησης Animo και των κρατών μελών (Κείμενο που παρουσιάζει ενδιαφέρον για τον ΕΟΧ) (97/395/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο κοινοτικό εμπόριο ορισμένων ζώντων ζώων και προϊόντων με προοπτική την τροποποίηση της εσωτερικής αγοράς (1), όπως τροποποιήθηκε τελευταία από την απόφαση 92/118/ΕΟΚ (2), και ιδίως το άρθρο 20 παράγραφος 3,
Εκτιμώντας:
ότι προκειμένου να καταστεί δυνατή η εις βάθος εξέταση των διαφόρων πιθανών επιλογών όσον αφορά την διάρθρωση του δικτύου Animo, πραγματοποιείται σήμερα μελέτη η οποία έχει ανατεθεί σε μία ιδιωτική εταιρεία 7
ότι, έως ότου περατωθεί η εξέταση αυτή, έχει ιδιαίτερη σημασία, προκειμένου να διασφαλιστεί η συνέχεια της λειτουργίας του δικτύου Animo, να προβλεφθεί παράταση του υφισταμένου δυνάμει της απόφασης 92/486/ΕΟΚ της Επιτροπής, της 25ης Σεπτεμβρίου 1992, καθεστώτος, για τον καθορισμό των κανόνων συνεργασίας μεταξύ του κεντρικού συστήματος εξυπηρέτησης Animo και των κρατών μελών (3), όπως τροποποιήθηκε τελευταία από την απόφαση 96/296/ΕΚ (4) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2α παράγραφος 1 της απόφασης 92/486/ΕΟΚ, η πρώτη περίπτωση αντικαθίσταται από το ακόλουθο κείμενο:
«- να παραταθούν για περίοδο δύο χρόνων».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 10 Ιουνίου 1997.

Labels: 12
3
17
6